Diari Oficial de la Generalitat Valenciana


Sumari del DOGV 6969, del 20-02-2013 (2013/1666)

Notificació del laude emés per la Junta Arbitral de Transports de València. Expedient número V-58/2012.
-------------------------------------------------------------------------------------------------------

### Dades del document

Número de DOGV
:   6969

Data del DOGV
:   20-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1666


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-58/2012. [2013/1666]  
  
Ramón Escrig Moreno, president de la Junta Arbitral de Transports de València, manifesta que, d'acord amb el que disposa els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Hogar Online, SL que s'ha dictat el laude en l'expedient indicat i, com que no és possible notificar-lo per desconegut, parador ignorat o absència, es fa a través d'esta publicació, perquè tinga efecte legal. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Norma Barrachina Navarro i Jaime Agramunt Font de Mora. Secretària vocal: Amparo Peris Catalá. Parts. Reclamant: Transports Zamorano, SLU-DHL Express, representada per Pilar Navarro Soriano. Reclamat: Hogar Online, SL, que no compareix a l'acte de vista.  
València, 19 de desembre de 2012. A les 11.25 hores, es constituïx la Junta Arbitral de Transports, pels membres expressats al marge i amb l'assistència de les parts per a resoldre l'expedient V-58/2012. Se celebra la vista oral respecte a la reclamació següent: impagament de ports.  
Iniciada la vista oral, el president comprova la identitat de la part compareixent i la qualitat amb què intervé.  
A la part reclamada li va ser notificada la demanda i la citació a la vista per al dia 19 de desembre de 2012, mitjançant un edicte publicat en el Diari Oficial de la Comunitat Valenciana número 6905, de 19.11.2012, perquè no havia sigut possible la citació a través del servici de correus, segons queda acreditat amb la documentació que consta en l'expedient.  
Concedida la paraula a la reclamant, deixa basada la demanda en els antecedents de fet següents:  
1. Es ratifica en tots els motius de la demanda, manifesta que, com a conseqüència de les relacions comercials que hi ha hagut entre les parts, la reclamant va fer, per compte de la reclamada, diversos transports que queden especificats en el text de les factures adjuntes a la demanda. A continuació, es van presentar al cobrament les factures números s/0228676, de 30 de novembre de 2011, per 911,54 €; la número s/0230198, de 31 de desembre de 2011, per 1.032,41 €, i la número s/0241027, de 31 de gener de 2012, per 936,71 €. Estes factures sumen la quantitat de 2.880,66 euros.  
2. De la quantitat deguda, es detrauen dos factures presentades pel reclamat, en concepte d'abonament, per un import total de 215,03 euros.  
3. Presentats al cobrament els rebuts, van ser tornats als venciments, per la qual cosa, després de reiterades gestions de cobrament sense aconseguir-ho, s'interposa esta demanda, que sol·licita que, una vegada que siga reconegut el seu dret, es condemne la reclamada al pagament de la quantitat total de 2.665,63 euros.  
S'apliquen els fonaments jurídics següents:  
1. La competència territorial de la junta, de la que no s'al·lega res, la determinen els articles 6 i 7.2 del Reglament de la LOTT (Reial Decret 1211/1990).  
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumix que hi ha l'acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i no cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
3. De les manifestacions realitzades en la vista, es pot afirmar que, efectivament, els ports que són reclamats en esta demanda, les factures dels quals hi consten adjuntes, van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat dels membres, dicta el laude següent:  
Estimar la demanda interposada per Transports Zamorano, SLU-DHL Express, representada per Pilar Navarro Soriano contra Hogar Online, SL, per haver quedat acreditat que es van realitzar els transports demandats, la qual cosa dóna un dret de cobrament a la reclamant.  
Per tot això, Hogar Online, SL, ha d'abonar a Transports Zamorano, SLU-DHL Express, la quantitat de dos mil sis-cents seixanta-cinc euros amb seixanta-tres cèntims (2.665,63 euros).  
Contra este laude, pot exercir-se l'acció d'anul·lació davant de el Tribunal Superior de Justícia de la Comunitat Valenciana, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents a la notificació del laude, es pot sol·licitar a esta Junta Arbitral la correcció, aclariment o complement del laude, d'acord amb l'article 39 de la Llei d'Arbitratge, esmentada adés.  
Transcorreguts vint dies des de la notificació d'este laude a les parts, pot instar-se'n l'execució forçosa davant del Jutjat de 1a Instància de València, com establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els terminis de recursos que conté el laude transcrit es compten a partir de l'endemà de la publicació d'este edicte en el Diari Oficial de la Comunitat Valenciana.  
  
València, 7 de febrer de 2013.- El president de la Junta Arbitral de Transports de València: Ramón Escrig Moreno.